2022.2.28.
HU
Az Európai Unió Hivatalos Lapja
C 95/43
Jogalapok és fontosabb érvek A Bizottság 2021.
április 6.
és 9., valamint 2021. május 4-i, a felperes számára az eltartott gyermekei után járó adókedvezmény címén jogalap nélkül kifizetett összegek visszaköveteléséről szóló határozattal szembeni keresete alátámasztása érdekében a felperes három jogalapra hivatkozik. 1.
Az első jogalap az Európai Unió tisztviselői személyzeti szabályzata 85. cikkének hibás értelmezésén és alkalmazásán alapul.
A felperes e tekintetben úgy véli, hogy a 85. cikkben a jogosulatlan kifizetések visszatérítésére előírt feltételek nem teljesültek. 2.
A második jogalap a jogos bizalom elvének megsértése, mivel a jelen esetben az alkalmazandó ítélkezési gyakorlat szerint a jogos bizalom minősítéséhez szükséges három feltétel teljesül. 3.
A harmadik jogalap a hiányos indokoláson alapul.
2022. január 12-én benyújtott kereset – NY kontra Bizottság (T-21/22. sz. ügy) (2022/C 95/60) Az eljárás nyelve: francia Felek Felperes: NY (képviselők: A. Champetier és S. Rodrigues ügyvéd) Alperes: Európai Bizottság Kérelmek A felperes azt kéri, hogy a Törvényszék: — állapítsa meg, hogy a jelen kereset elfogadható és megalapozott; — semmisítse meg az első megtámadott határozatot, valamint amennyiben ez szükséges, a második megtámadott határozatot; — az alperest kötelezze az összes költség viselésére.
Jogalapok és fontosabb érvek A 2020. december 22-i kártérítési kérelmét elutasító, 2021. április 14-i bizottsági határozat megsemmisítésére irányuló keresete alátámasztása érdekében a felperes három jogalapra hivatkozik. 1.
Az első jogalap a megfelelő ügyintézéshez való jog és a pártatlanság elvének megsértésére vonatkozik.
A felperes szerint a kártérítési kérelem vizsgálata keretében nem tartották tiszteletben a pártatlanság követelményét, sem szubjektív, sem objektív szempontból. 2.
A második jogalap a személyi sérthetetlenséghez és a méltósághoz való jog megsértésére és számos nyilvánvaló értékelési hiba fennállására vonatkozik.
A felperes azzal érvel, hogy az alperes megsértette a felperes méltóságának és személyi sérthetetlenségének megőrzésére vonatkozó kötelezettségét, figyelemmel a biztonsági őrei által a felperessel szemben alkalmazott erőszakra, amelynek megállapítása során nyilvánvaló értékelési hibákat követtek el. 3.
A harmadik jogalap a gondoskodási kötelezettség megsértésére vonatkozik, mivel a felperes nem részesült mindazon támogatásra, amelyet az alperestől joggal elvárhatott.
2022. január 11-én benyújtott kereset – Grail kontra Bizottság (T-23/22. sz. ügy) (2022/C 95/61) Az eljárás nyelve: angol Felek Felperes: Grail LLC (Menlo Park, Kalifornia, Egyesült Államok) (képviselők: D. Little Solicitor, J. Ruiz Calzado, J. M. Jiménez-Laiglesia Oñate és A. Giraud ügyvédek)